ལོ་འདི་ཚོར་བཙན་བྱོལ་བོད་མི་འདུས་སྡོད་ཁུལ་ནས་ཁང་པ་དང་ས་ཆ་དགོས་ཟེར་མཁན་སྡེ་དང་སྡེ་བྱས་ནས་ཡོང་གི་ཡོད་མོད།དྷ་སའི་རི་སྒང་རྡོག་རྡོག་འདི་ནས་ས་ཆ་ཉོས་ཏེ་ཁང་པ་གསར་དུ་བརྒྱག་དགོས་ཟེར་བ་ནི་ཁག་པོ་ཡིན་ཡང་།ཁང་པའི་དཀའ་ངལ་སེལ་བར་ངེས་པར་དུ་ས་ཆ་ཉོ་དགོས་པ་དང་འཛུགས་སྐྲུན་དགོས་པས་ཁྱབ་ཀྱི་མེད།དེང་སང་གྷམ་རུ་ཁུལ་ནས་བོད་མི་མང་པོས་རེ་སྒུག་བྱེད་འདུག་སའི་ཁང་པ་གཅིག་ཡོད་པ་ནི་གནས་ཆུང་སྡོད་ཁང་རེད།གནས་ཆུང་སྡོད་ཁང་གི་ཁང་པའི་ཆ་རྐྱེན་གང་འཚམ་ཡག་པོ་ཡོད་པ་མ་ཟད།ཁང་གླའང་ཉེ་འཁོར་གྲོང་གསེབ་དང་བསྡུར་ན་ཁེ་བོ་ཡོད་སྟབས།བོད་མི་མང་པོ་ཞིག་གིས་གནས་ཆུང་སྡོད་ཁང་རག་པར་ཟླ་བ་དང་ལོ་བྱས་ནས་བང་སྒྲིག་འདུགའདི་ལ་བསམ་བློ་ཞིག་བཏང་ན།དྷ་ས་མེག་གྷན་ན་བོད་མི་སྒེར་བ་དང་དགོན་སྡེ་ཚོགས་པ་ཁག་གི་མགྲོན་ཁང་གང་འཚམ་མང་པོ་ཡོད་དུས།དེ་ཚོ་ཚང་མར་མཉམ་འབྲེལ་ཚོགས་པ་ཞིག་བཙུགས་ཏེ་དཔེར་ན།མགྲོན་ཁང་བདག་པོ་ཞིག་ལ་ཁང་པ་༡༠ཡོད་ཚེ།དེ་ལས་༣དཀའ་ངལ་ཅན་གྱི་བོད་མི་ཚོར་ཆག་ཡང་གི་ཐོག་ནས་ཁང་གླ་གཏང་བ་ཡིན་ན།མགྲོན་བདག་ལ་གྱོང་ཆེན་པོ་དེ་ཙམ་མེད་ལ།དོ་བདག་དཀའ་ངལ་ཅན་ལ་ཕན་ཐོགས་ཆེན་པོ་ཡོད་པ་མ་ཟད།བོད་མིའི་སྒྲིག་འཛུགས་ནས་ས་ཆ་ཉོས་ཏེ་ཁང་པའང་རྒྱག་དགོས་པའི་མི་རྒྱུ་གཉིས་ཀྱི་འཁུར་བོ་གང་འཚམ་སེལ་འགྲོ་བ་རེད་སྙམ།